wickkiey/tamil-wikipedia-chunked huggingface dataset:
# ஆற்காடு ரங்கநாத முதலியார்

## அரசியல்

நீதிக் கட்சியின் பனகல் ராஜாவின் நிகழ்வில் ரங்கநாத முதலியார் அரசியலில் சேர்ந்தார். ரங்கநாத முதலியார் பெல்லாரியில் இருந்து சென்னை மாகாணத்தின் சட்டமன்ற தேர்தலில் போட்டியிட்டு சட்டமன்றத்திற்கு தேர்ந்தெடுக்கப்பட்டார். முதலியார் சைமன் குழுவை எதிர்த்து தான் வகித்த பொது சுகாதாரம் மற்றும் கலால் அமைச்சர் பதவியை(1926 முதல் 1928 வரை) ராஜினாமா செய்தார். இவர் ராஜினாமா செய்தபோது, பி. சுப்பாராயண் ஆட்சியில் இருந்தார். ரங்கநாத முதலியருக்குப் பின் எஸ்.முதையா முதலியார் அந்த பதவிக்கு வந்தார்.  
ரங்கநாத முதலியார் பதவி விலகியதைத் தொடர்ந்து, இந்திய தேசிய காங்கிரசில் சேர்ந்தார். 1935 முதல் 1939 வரை திருமலை - திருப்பதி தேவஸ்தானம் குழுவின் முதல் ஆணையாளராக பணியாற்றினார்.
# கஸ்பா கணபதி கோயில்

விழாவின் முடிவில் சிலை கரைப்பு ஊர்வலம், 2008]]  
**கஸ்பா கணபதி கோயில்** (**Kasba Ganapati**) இந்தியாவின் மகாராட்டிரா மாநிலத்தின் புனே நகரத்தில் கணபதிக்கு அர்ப்பணிக்கப்பட்ட கோயில் ஆகும். புனே நகரத்தில் இக்கணபதி சிலையை தாதாஜி கொண்டதேவ் கண்டுபிடித்தார். இச்சிலையைக் கொண்டு பேரரசர் சிவாஜி மற்றும் அவரது அன்னை ஜிஜாபாய் புனே நகரத்தில் சனிவார்வாடா பகுதியில் 1639-இல் கணபதி கோயிலை நிறுவினார். இதுவே புனே நகரத்தின் முதன்மை தெய்வம் ஆகும். பேஷ்வாக்கள் ஆட்சிக் காலத்தில் சனிவார்வாடா பகுதியில் அமைந்த கஸ்பா கணபதி கோயிலை செப்பனிட்டு, விழாக்கள் எடுத்தனர்.  
இக்கணபதியே புனே நகரத்தின் முதன்மை தெய்வச் சிலை என பாலகங்காதர திலகர் தீர்மானித்தார்.
இந்திய விடுதலை இயக்கத் தலைவர்களில் ஒருவரான பாலகங்காத திலகரின் முயற்சியால், பிரித்தானிய இந்தியாவின் ஆட்சியாளர்களுக்கு எதிராக மக்களை ஒன்றுபடுத்த, 1893-ஆம் ஆண்டு முதல் கணபதி சிலையுடன், கணபதி சதுர்த்தி விழா ஊர்வலம் கொண்டாடத் துவக்கப்பட்டது. இந்த ஊர்வலம் பாலகங்காதர திலகர் வீட்டிலிருந்து சனிவார்வாடா வரை நிகழ்த்தப்பட்டது. இதன் பிறகு சில ஆண்டுகளில் விநாயகர் சதுர்த்தி விழா பம்பாய் மாகாணம் முழுவதும் பரவியது.
# கஸ்பா கணபதி கோயில்

## வருடாந்திர கணபதி விழா

1925-ஆம் ஆண்டு வரை கஸ்பா கோயில் வளாகத்தில் மட்டும் நடைபெற்றுக் கொண்டிருந்த விநாயகர் சதுர்த்தி விழா, 1926-ஆம் ஆண்டு முதல் புனே நகரத்தின் பல உள்ளரங்க மண்டபங்களில் நடைபெற்றது. தற்போது புனே நகரத்தில் விநாயகர் சதுர்த்தி விழா 10 நாள் இந்து சமயப் பண்பாட்டு திருவிழாவாக கொண்டாடப்படுகிறது.
# உமர் காலித்

**உமர் காலித் (**சையத் உமர் காலித்) ஓர் மனித உரிமை ஆர்வலர், ஜவஹர்லால் நேரு பல்கலைக்கழக முன்னாள் மாணவர். இவர் ஜவஹர்லால் நேரு பல்கலைக்கழகத்தில் ஜனநாயக மாணவர் சங்கத்தின் முன்னாள் தலைவராக இருந்தார்.  
காஷிமிரி பிரிவினைவாதிகள் அப்சல் குரு மற்றும் மக்பூல் பட் ஆகியோருக்கு வழங்கப்பட்ட மரண தண்டனையை எதிர்த்து ஜவஹர்லால் நேரு பல்கலைக்கழகத்தில் போராடியதற்காக இவர் மீதுதேசத்துரோக வழக்கு பதிவு செய்யப்பட்டது.
# உமர் காலித்

## ஆரம்பகால வாழ்க்கை மற்றும் கல்வி

உமர் காலித் டெல்லியின் ஜாமியா நகரில் பிறந்தார். கடந்த 30 ஆண்டுகளாக அங்கு வசித்து வருகிறார். இவரது தந்தை சையத் காசிம் ரசூல் இலியாஸ் மகாராஷ்டிராவைச் சேர்ந்தவர். இவரது தாயார் மேற்கு உத்தரப்பிரதேசத்தைச் சேர்ந்தவர். இவரது தந்தை இலியாஸ் வேல்ஃபேர் கட்சியின் தேசியத் தலைவரும், இந்தியாவின் மாணவர்களின் இஸ்லாமிய இயக்கத்தின் முன்னாள் உறுப்பினருமாவார்.  
காலித் டெல்லி பல்கலைக்கழகத்தின் கிரோரி மால் கல்லூரியில் வரலாற்றில் இளங்கலை பட்டம் பெற்றார். பின்னர் ஜவர்லால் நேரு பல்கலைக்கழகத்தில் வரலாற்றில் முதுகலை மற்றும் கலாநிதிப் பட்டம் பெற்றார். இவரது ஆய்வுக் கட்டுரை ' ஹோஸ் மக்களை பற்றியது'
# உமர் காலித்

## செயல்பாடு மற்றும் சர்ச்சைகள்

### ஜவஹர்லால் நேரு பல்கலைகழக தேச துரோக வழக்கு

2016 ஆம் ஆண்டு பிப்ரவரி 9 அன்று, ஜவகர்லால் நேரு பல்கலைக்கழகம் மாணவர்கள் பல்கலைகழக வளாகத்தில் 2001 இந்தியப் பாராளுமன்றத் தாக்குதல் குற்றவாளி என்று தீர்ப்பளிக்கபட்ட அப்சல் குரு மற்றும் காஷ்மீர் பிரிவினைவாதி மக்பூல் பட் ஆகியோருக்கு வழங்கப்பட்ட மரண தண்டனைக்கு எதிராக ஒரு போராட்டத்தை நடத்தினார்கள். இந்த போராட்டத்தின்போது சில மாணவர்கள் எழுப்பிய கோஷங்கள் "இந்திய எதிர்ப்பு" கோஷங்கள் என்று கருதப்பட்டு இவர்கள் மீது தேச துரோக வழக்கு பதிவு செய்யபட்டது. இதில் உமர் காலித் முக்கியமானவர் என்று சொல்லபட்டது.  
போராட்டம் நடந்து முடிந்த நான்கு நாட்களுக்குப் பிறகு, இந்திய தண்டனைச் சட்டத்தின் 124 வது பிரிவின் கீழ், தேசத் துரோகம் மற்றும் குற்றச் சதி குற்றச்சாட்டிண் கீழ் டெல்லி காவல்துறை ஜவஹர்லால் நேரு பல்கலைகழக மாணவர் சங்கத் தலைவர் கன்னையா குமாரை கைது செய்தது. இதற்கிடையில்இது தொடர்பான ஐந்து மாணவர்கள் உமர் காலித், அனிர்பன் பட்டாச்சார்யா, ராம நாகா, அனந்த் பிரகாஷ் மற்றும் அசுதோஷ்குமார் ஆகியோர் தலைமறைவாகினர். 10 நாட்களுக்குப் பிறகு உமர் காலித் மற்றும் அனிர்பன் பட்டாச்சார்யா ஆகியோர் போலீசில்டெல்லி காவல்துறையினர் முன் சரணடைந்தனர்.
# உமர் காலித்

## செயல்பாடு மற்றும் சர்ச்சைகள்

### பீமா கோரேகான் சம்பவம்

புனேவில் கொலோகான் என்ற பகுதியில் பிரித்தானிய இந்திய இராணுவத்திற்கும் பேஷ்வாக்களுக்கும் இடையில் நடைபெற்ற கோரேகான் போரின் 200வது ஆண்டை குறிக்கும் வகையில் நடைப்பெற்ற **"எல்கார் பரிஷத்"** என்ற பேரணியில் கலந்துக்கொண்டு ஜிக்னேஷ் மேவானி மற்றும் உமர் காலித் பேசினர். இவர்களது பேச்சு இரு சமூகத்திற்கு இடையில் சண்டையை ஊக்குவிக்கும் வகையில் இருந்ததாக கூறப்பட்டு இருவர் மீதும் முதல் குற்றப்பத்திரிகை தாக்கல் செய்யபபட்டது.
# உமர் காலித்

## செயல்பாடு மற்றும் சர்ச்சைகள்

### படுகொலை முயற்சி

2018 ஆம் ஆண்டு ஆகஸ்ட் 13 அன்று, காலித்தை படுகொலை செய்ய முயற்சி நடந்தது. அதிலிருந்து காலித் உயிர் தப்பினார். படுகொலை முயற்சியில் ஈடுபட்டதாக இருவர் 2018 ஆம் ஆண்டு ஆகஸ்ட் 20 அன்று அரியானாவின் ஃபதேஹாபாத்தில் கைது செய்யப்பட்டனர். கைது செய்யப்படுவதற்கு முன்னர், குற்றம் சாட்டப்பட்டவர் காலித்தின் படுகொலை சுதந்திர தின பரிசு என்று குறிபிட்டு ஆகஸ்ட் 15 அன்று பேஸ்புக்கில் ஒரு வீடியோவை பதிவேற்றியிருந்தனர். மேலும் இவர்கள் பசு பாதுகாப்பு பிரச்சினையையும் முன்னிலைப்படுத்தினர்
# உமர் காலித்

## செயல்பாடு மற்றும் சர்ச்சைகள்

### UAPA வழக்கில் கைது

அமெரிக்க அதிபர் டொனால்ட் டிரம்ப் இந்தியாவுக்கு வந்தப்போதுபோது உமர் காலித் குடியுரிமை திருத்த சட்டத்திற்கு எதிராக நடைபெற்ற போராட்டத்தில் கலந்து கொண்டு பேசினார். இவரின் பேச்சு "ஆத்திரமூட்டும் பேச்சுக்கள்" என்று டெல்லி காவல்துறை இவர் மீதுசட்டவிரோத செயல்பாடுகள் தடுப்புச் சட்டம், 1967 கீழ் வழக்கு பதிவு செய்தது. மேலும் இவரின் பேச்சுகள் டெல்லி கலவரத்தைத் தூண்டுவதாகவும் இருந்தது என்று டெல்லி காவல்துறை கருதியது. 2020 செப்டம்பர் 14 அன்று டெல்லி காவல்துறையின் சிறப்பு பிரிவினர் உமர் காலிதை அவரது வீட்டில் வைத்து கைது செய்தனர்.
# சம்பாஜி சாகாஜி போஸ்லே

**சம்பாஜி சாகாஜி போஸ்லே** (**Sambhaji Shahaji Bhosle**) (1623–1658) தக்கான சுல்தான்களின் படைத்தலைவரான சாகாஜி போஸ்லே - ஜிஜாபாய் தம்பதியருக்குப் பிறந்தவர். மேலும் பேரரசர் சிவாஜியின் உடன்பிறந்த அண்ணன் ஆவார்.  
சம்பாஜி சாகாஜி போஸ்லே பிறக்கும் போது, அவரது தந்தையான சாகாஜி போஸ்லே, தக்கான சுல்தான் நிஜாம் ஷாவின் படைத்தலைவராக இருந்தார்.  
கனககிரி போரில் சாகாஜி போஸ்லே, பிஜப்பூர் சுல்தானகத்தின் படைத்தலைவர் அப்சல் கான் என்பவரால் கொல்லப்பட்டார்.
# தி மில்லி கெஜட்

***தி மில்லி கெஜட்*** டெல்லியை மையமாகக் கொண்ட ஓர் ஆங்கில செய்தித்தாள். இது 2000 ஆம் ஆண்டு ஜனவரி மாதம் நிறுவப்பட்டது. இந்த செய்தித்தாள் தன்னை இந்திய முஸ்லிம்களின் முன்னணி ஆங்கில செய்தித்தாள் என்று விவரிக்கிறது. 2008 ஆம் ஆண்டில், இது தன்னுடைய மின்-காகித வெளியீட்டைத் தொடங்கியது. 2016 ஆம் ஆண்டில், சந்தாதாரர்கள் இல்லாததால் பெரும் நிதி இழப்புகளை எதிர்கொண்ட பிறகு அச்சு பதிப்பு நிறுத்தப்பட்டது.  
பிரித்தானிய நாளேடான *தி கார்டியன் இதழில்*, தி மில்லி கெஜட் ஆசிரியர் ஜாபர் உல் இஸ்லாம் கான் "தி மில்லி கெஜட் செய்தித்தாள் இந்தியாவின் 1.40 கோடி முஸ்லிம்களிடையே பரவலாகப் படிக்கப்படும் செய்தித்தாள்" என்றும் "இந்திய முஸ்லிம்களின் செல்வாக்கு மிக்க செய்தித்தாள்" என்றும் மேற்கோள் காட்டினார்.  
மேலும் தி டிப்ளோமட் மற்றும் சிட்டிசன் பத்திரிக்கையும் தி மில்லி கெஜட்டை "இந்தியாவின் முதல் ஆங்கில மொழி முஸ்லிம் செய்தித்தாள்" என்று விவரித்தன.  
இந்த செய்தித்தாள் இதன் 2010 ஆம் ஆண்டின் ஜனவரி 1–15 பதிப்பின்படி *தி மில்லி கெஜட்* தனது 10வது ஆண்டை நிறைவு செய்தது. 2011 ஆம் ஆண்டில், *இந்தியன் எக்ஸ்பிரஸ் செய்தித்தாள்*, இந்திய முஸ்லிம்கள் தொடர்பான செய்திகளில் தி மில்லி கெஜட்டை தான் அதிகம் மேற்கோள் காட்டியுள்ளது.
# தி மில்லி கெஜட்

## குறிப்பிடத்தக்க பங்களிப்பாளர்கள்

- அஸ்கர் அலி பொறியாளர்
- பால்ராஜ் பூரி
- பைசல் குட்டி
- நிலோஃபர் சுஹ்ரவர்தி
- ராம் புனியானி
# ஜாபர் உல் இஸ்லாம் கான்

**ஜாபர் உல் இஸ்லாம் கான்** (Zafarul Islam Khan) டெல்லி சிறுபான்மை ஆணையத்தின் முன்னாள் தலைவர் ஆவார். மேலும் இவர் ஓர் எழுத்தாளர் மற்றும் புது டெல்லியை மையமாகக் கொண்டு வெளியாகும் *தி மில்லி கெஜட்* என்ற பத்திரிக்கையின் ஆசிரியராகவும் மற்றும் வெளியீட்டாளராகவும் உள்ளார். இந்த பத்திரிக்கை முஸ்லிம் சமூகம் தொடர்பான பிரச்சினைகளில் கவனம் செலுத்துகிறது.  
மேலும் ஜாபர் இந்தியாவில் நிவாரணம் மற்றும் நலப்பணிகளில் ஈடுபட்டுவரும் "*சாரிட்டி அலையன்ஸ்*" என்ற அமைப்பின் நிறுவனர் மற்றும் தலைவராக உள்ளார்.
# ஜாபர் உல் இஸ்லாம் கான்

## பிறப்பு மற்றும் கல்வி

கான் 1194 ஆம் ஆண்டு மார்ச்சில் ஆசம்கர், பாதரியவில் பிறந்தார். இவர் டெல்லியில் அல் ரிசாலா இஸ்லாமிய மையத்தை நடத்தி வரும் புகழ்பெற்ற முஸ்லிம் சிந்தனையாளரான மௌலானா வாஹிதுதீன் கானின் மகன் ஆவார். ஜபார் தனது முதன்மை கல்வியை ஆசம்கரில் மதரசா துல் இஸ்லா மற்றும் லக்னோவில் தாருல் உலூம் நத்வதுல் உலமாவில் கற்றார். பின்னர் இவர் 1966-73 ஆம் ஆண்டில் அல்-அசார் பல்கலைகழகம் மற்றும் கெய்ரோ பல்கலைக்கழகத்தில் படித்தார். இவர் 1987 இல் மான்செஸ்டர் பல்கலைக்கழகத்தில் இஸ்லாமிய ஆய்வுகளில் முனைவர் பட்டம்ப் பெற்றார். 1970களில் இவர் லிபியா வெளியுறவு அமைச்சகத்துடன் இணைந்து மொழிபெயர்ப்பாளர் ஆசிரியராகப் பணியாற்றினார். 1980களில் இவர் லண்டனை தளமாகக் கொண்ட தி முஸ்லீம் நிறுவனத்துடன் இணைந்து முஸ்லிம் ஊடகம் சேவை மற்றும் பிற வெளியீடுகளை நடத்தி வந்தார். மேலும் முன்னணி பிரித்தானிய முஸ்லிம்களின் முமுறைசாரா அமைப்பான முஸ்லீம் பாராளுமன்றத்தை நிறுவியுள்ளார்.  
ஜாபர் அரபு, ஆங்கிலம் மற்றும் உருது மொழிகளில் "ஹிஜ்ரா இன் இஸ்லாம்" (டெல்லி, 1996) மற்றும் பாலஸ்தீன ஆவணங்கள் (புது தில்லி 1998) உள்ளிட்ட 50க்கும் மேற்பட்ட புத்தகங்களை எழுதியும் மற்றும் மொழிபெயர்த்தும் உள்ளார். இவர் இந்தோ-முஸ்லீம் கருப்பொருள்கள் குறித்து என்சைக்ளோபீடியா ஆஃப் இஸ்லாமுக்கு (லைடன்) எட்டு கட்டுரைகளை எழுதியுள்ளார். அல் ஜசீரா மற்றும் பிபிசி அரபு உள்ளிட்ட வானொலி மற்றும் தொலைக்காட்சி சேனல்களில் இஸ்லாமிய மற்றும் தெற்காசிய பிரச்சினைகள் குறித்து வழக்கமான வர்ணனையாளராக இவர் இருக்கிறார். இவரது எழுத்துக்கள் அரபு செய்தித்தாள்கள் மற்றும் பத்திரிகைகளில் வெளிவருகின்றன.  
2007 ஆம் ஆண்டு டிசம்பர் இல், இவர் இந்தியாவில் முஸ்லிம் அமைப்புகளின் குடை அமைப்பான அகில இந்திய முஸ்லீம் மஜ்லிஸ்-இ-முஷாவரத்தின் தலைவராக இரண்டு ஆண்டு காலத்திற்கு (2008-2009) தேர்ந்தெடுக்கப்பட்டார். இவர் 2012 ஆம் ஆண்டிற்கான தலைவராகவும் தேர்ந்தெடுக்கப்பட்டார், மேலும் இரண்டு ஆண்டு காலத்திற்கு (2014-2015) மீண்டும் தேர்ந்தெடுக்கப்பட்டார்.  
Rediff.comக்கு அளித்த பேட்டியில், "இந்தியாவில் முஸ்லிம்கள் பயங்கரவாதத்தில் ஈடுபட்டதற்கு உறுதியான ஆதாரம் இல்லை" என்று ஜாபர் கூறினார். 2017 ஜூலை இல், இந்திய தலைநகர் டெல்லியின் சிறுபான்மையினரின் நலன் மற்றும் நலன்களைக் கவனித்துக்கொள்வதற்கான ஒரு அரை-நீதித்துறை அமைப்பான டெல்லி சிறுபான்மையினர் ஆணையத்தின் மூன்று ஆண்டு காலத்திற்கு இவர் தலைவராக நியமிக்கப்பட்டார்.
# ஜாபர் உல் இஸ்லாம் கான்

## தேசத்துரோக வழக்கு

2020 ஆம் ஆண்டு ஏப்ரல் 28 அன்று, கான் ஒரு பேஸ்புக் இடுகையை வெளியிட்டார். அதில் *"இந்தியாவில் முஸ்லிம்கள் இந்துத்துவா அமைப்புகளால் வெறுப்பு பிரச்சாரங்கள், அடித்து கொலைகள் மற்றும் கலவரங்களை எதிர்கொள்கின்றனர்:*" என்று குறிப்பிட்டிருந்தார். மேலும் இந்திய முஸ்லிம்களுக்கு குவைத் அளித்த ஆதரவுக்கு நன்றி என்றும் குறிப்பிடிருந்தார். இதற்காக டெல்லி காவல்துறை, இந்திய தண்டனைச் சட்டத்தின் பிரிவு 124ஏ இன் கீழ் கான் மீது தேசத்துரோக வழக்கை சுமத்தியது. மேலும் கானின் மற்ற பேஸ்புக் பதிவுகள் குறித்து விசாரிப்பதாகவும் டெல்லி காவல்துறையினர் தெரிவித்தனர். இந்த பதவிக்கு ஜாபர் உல் இஸ்லாம் கான் மன்னிப்பு கேட்டார்.  
இவருக்கு எதிராக டெல்லி உயர்நீதிமன்றத்தில் தாக்கல் செய்யப்பட்ட இரண்டு மனுக்கள் முதல் நாள் விசாரணையிலே தள்ளுபடி செய்யப்பட்டது.
# 2009 இந்தியன் பிரீமியர் லீக்

**2009 இந்தியன் பிரீமியர் லீக்** அல்லது சுருக்கமாக , இந்தியத் துடுப்பாட்டக் கட்டுப்பாடு வாரியம் (BCCI)ஆல் 2007ல் நிறுவபட்ட இந்தியன் பிரீமியர் லீக் மட்டைப்பந்தாட்டத்தின் இரண்டாம் பருவ ஆட்டத்தை குறிக்கிறது. இந்த 2009 க்கான போட்டிகள் தென்னாப்பிரிக்காவில் நடைபெற்றது. இந்த ஆட்டங்கள் 18 ஏப்ரல் முதல் 24 மே 2009 வரை நடைபெற்றது. மேலும் இந்தியாவில் மட்டும் 200 மில்லியனுக்கும் அதிகமான மக்கள் தொலைக்காட்சியில் போட்டிகளில் கண்டுள்ளனர்.  
ஐபிஎல் இரண்டாவது பருவம் தென்னாப்பிரிக்காவில் நடைபெற்றது காரணம் இந்தியப் பொதுத் தேர்தல், 2009 நடந்தால் பாதுகாப்புகள் கருதி இந்திய அரசு மறுத்துவிட்டது. இரண்டாவது பருவ விளையாட்டு இந்தியாவில் நடத்தவில்லை என்றாலும் போட்டியின் வடிவத்தில் எந்த மாறுதலும் பிசிசிஜ செய்யவில்லை.
# 2009 இந்தியன் பிரீமியர் லீக்

## நடைபெற்ற இடங்கள்

| போர்ட் எலிசபெத் | கிழக்கு லண்டன் | கிம்பர்லி | புளூம்பொன்டின் |
| --- | --- | --- | --- |
| கிங்ஸ்மீட்
இருக்கைகள்: 25,000
போட்டிகள்: 17 | சூப்பர்ஸ்போர்ட் பார்க்
இருக்கைகள்: 20,000
போட்டிகள்: 12 | புதிய வாண்டரர்ஸ் ஸ்டேடியம்
இருக்கைகள்: 34,000
போட்டிகள்: 8 | நியூலேண்ட்ஸ்
இருக்கைகள்: 25,000
போட்டிகள்: 8 |
| செயின்ட் ஜார்ஜ் பூங்கா
இருக்கைகள்: 19,000
போட்டிகள்: 7 | எருமை பூங்கா
இருக்கைகள்: 15,000
போட்டிகள்: 4 | டி பியர்ஸ் ஓவல்
இருக்கைகள்: 11,000
போட்டிகள்: 3 | OUTsurance Oval
இருக்கைகள்: 20,000
போட்டிகள்: 2 |
| } |  |  |  |
# 2009 இந்தியன் பிரீமியர் லீக்

## அணிகள் மற்றும் நிலைகள்

:<div>Full table on cricinfo</div>
:<div>Full table on cricinfo</div>
:<div>**(C)** = இறுதி வெற்றியாளர்; **(R)** = இறுதிப் போட்டியில் தோற்ற அணி.</div>
# 2009 இந்தியன் பிரீமியர் லீக்

## குழு நிலை

: *நேரங்கள் இந்திய சீர் நேரம் ( UTC + 05: 30 ).* *தென்னாப்பிரிக்காவில் உள்ளூர் நேரத்திற்கு 3.5 மணிநேரத்தைக் கழிக்கவும்*  
---  
---  
---
# 2009 இந்தியன் பிரீமியர் லீக்

## நக் அவுட்

#### Preliminary

அரை இறுதி 1  
---  
---
# 2009 இந்தியன் பிரீமியர் லீக்

## நக் அவுட்

#### இறுதிப் போட்டி

---
# 2009 இந்தியன் பிரீமியர் லீக்

## தரவுகள்

### துடுப்பாட்டம்

#### அதிக ஓட்டங்கள்

| வீரர் | அணி | போட்டிகள் | இன்னிங்ஸ் | ஓட்டங்கள் | Strike Rate | சராசரி | HS | 100கள் | 50கள் | 4கள் | 6கள் |
| --- | --- | --- | --- | --- | --- | --- | --- | --- | --- | --- | --- |
</div> Tournament's leading scorer wore an orange cap when fielding.  
: <div> Cricinfo இல் முழு அட்டவணை </div>  
: <small>குறைந்தது 200 ஓட்டங்கள்</small>  
| டுவைன் ஸ்மித் | டெக்கான் சார்ஜர்ஸ் | 8 | 8 | 215 | 132 | **162.88** | 26.87 | 49 | 0 | 0 | 12 | 15 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ஆடம் கில்கிறிஸ்ட் | டெக்கான் சார்ஜர்ஸ் | 16 | 16 | 495 | 325 | **152.30** | 30.93 | 85 | 0 | 3 | 54 | 29 |  |
| ஆண்ட்ரூ சைமண்ட்ஸ் | டெக்கான் சார்ஜர்ஸ் | 8 | 8 | 249 | 166 | **150.00** | 35.57 | 60 * | 0 | 1 | 15 | 11 |  |
| மத்தேயு ஹேடன் | சென்னை சூப்பர் கிங்ஸ் | 12 | 12 | 572 | 395 | **144.81** | 52.00 | 89 | 0 | 5 | 60 | 22 |  |
| சுரேஷ் ரெய்னா | சென்னை சூப்பர் கிங்ஸ் | 14 | 14 | 434 | 308 | **140.90** | 31.00 | 98 | 0 | 2 | 37 | 21 | } |  
: <div> Cricinfo இல் முழு அட்டவணை </div>
# 2009 இந்தியன் பிரீமியர் லீக்

## தரவுகள்

### பந்துவீச்சு

#### அதிக விக்கட்டுகள்

| ஆர்.பி.சிங் | டெக்கான் சார்ஜர்ஸ் | 16 | 59.4 | **23** | 6.98 | 18.13 | 15.5 | 4/22 |
| --- | --- | --- | --- | --- | --- | --- | --- | --- |
| அனில் கும்ப்ளே | ராயல் சேலஞ்சர்ஸ் பெங்களூர் | 16 | 59.1 | **21** | 5.86 | 16.52 | 16.9 | 5/5 |
| ஆஷிஷ் நெஹ்ரா | டெல்லி டேர்டெவில்ஸ் | 13 | 51.0 | **19** | 6.78 | 18.21 | 16.1 | 3/27 |
| லசித் மலிங்கா | மும்பை இந்தியன்ஸ் | 13 | 49.3 | **18** | 6.30 | 17.33 | 16.5 | 3/11 |
| பிரக்யன் ஓஜா | டெக்கான் சார்ஜர்ஸ் | 15 | 53.3 | **18** | 6.50 | 19.33 | 13.2 | 3/21 |  
: <div> Cricinfo இல் முழு அட்டவணை </div>
: <div> **குறிப்பு** : வீரர்கள் பெரும்பாலான விக்கெட்டுகளுக்கு சமமாக இருந்தால் பொருளாதார வீதம் டை பிரேக்கராக செயல்படுகிறது. </div>
# 2009 இந்தியன் பிரீமியர் லீக்

## தரவுகள்

### பந்துவீச்சு

#### சிறந்த பந்துவீச்சு

: <small>குறைந்தது 25 ஓவர்கள் வீசல்</small>  
| முத்தையா முரளிதரன் | சென்னை சூப்பர் கிங்ஸ் | 13 | 50.0 | **5.22** | 14 | 18.64 | 21.4 | 3/11 |
| --- | --- | --- | --- | --- | --- | --- | --- | --- |
| ஹர்பஜன் சிங் | மும்பை இந்தியன்ஸ் | 13 | 44.0 | **5.81** | 12 | 21.33 | 22.0 | 4/17 |
| அனில் கும்ப்ளே | ராயல் சேலஞ்சர்ஸ் பெங்களூர் | 16 | 59.1 | **5.86** | 21 | 16.52 | 16.9 | 5/5 |
| முரளி கார்த்திக் | கொல்கத்தா நைட் ரைடர்ஸ் | 10 | 34.0 | **5.91** | 4 | 50.25 | 51.0 | 2/28 |
| சுரேஷ் ரெய்னா | சென்னை சூப்பர் கிங்ஸ் | 14 | 27.4 | **5.92** | 7 | 23.42 | 23.7 | 2/17 |  
: <div> கிரிகின்போவில் முழு பொருளாதார அட்டவணை </div>
# 2009 இந்தியன் பிரீமியர் லீக்

## பிற விருதுகள்

**போட்டியின் வீரர்:** ஆடம் கில்கிறிஸ்ட் - டெக்கான் சார்ஜர்ஸ்  
**கிராண்ட் பைனலின் வீரர்:** அனில் கும்ப்ளே - ராயல் சேலஞ்சர்ஸ் பெங்களூர்  
**போட்டியின் யு -23 வெற்றி:** ரோஹித் சர்மா (333 ரன்கள், 11 விக்கெட்டுகள்) - டெக்கான் சார்ஜர்ஸ்  
**போட்டியின் அதிகபட்ச ஸ்கோர்:** மணீஷ் பாண்டே (114 *) - ராயல் சேலஞ்சர்ஸ் பெங்களூர்  
**ஹாட்ரிக்** யுவராஜ் சிங் (2), ரோஹித் சர்மா (1)  
**கிங்பிஷர் ஃபேர் ப்ளே விருது:** கிங்ஸ் லெவன் பஞ்சாப்
# சேரமான் பரம்பு

**சேரமான் பரம்பு** (*Cheraman Parambu*) என்பது சேர மரபு மன்னர்களான சேரமான் பெருமாள்களின் அரச இருக்கையாகக் கருதப்படுகிறது. இந்த அரண்மனை கேரளத்தின் கொடுங்ஙல்லூரிலிருந்து 3 கி.மீ தொலைவில் மெத்தலாவில் சுமார் 5 ஏக்கர் பரப்பளவில் பரவியுள்ளது . 1936 ஆம் ஆண்டில், இந்த இடம் தொல்லியல் துறையால் பாதுகாக்கப்பட்ட நினைவுச்சின்னமாக அறிவிக்கப்பட்டது. 1944 மற்றும் 1945 க்கு இடையில் இந்த இடத்தில் அகழாய்வு செய்யபட்டது. அப்போது இங்கு பானை, செம்பு, இரும்பு கருவிகள், வளையல்கள், மணிகள் போன்ற ஆபரணப் பொருட்கள் கண்டுபிடிக்கப்பட்டன. அகழ்வாய்வு செய்யப்பட்டபோது செலாடன் என்ற ஒரு வகையான பாண்டம் கிடைத்ததது. இது கி.பி 10 மற்றும் 12 ஆம் நூற்றாண்டுகளுக்கு இடையிலான சொங் அரசமரபு காலத்திய சீனத்தில் தயாரிக்கப்பட்டது.
# கடவல்லூர்

**கடவல்லூர்** (*Kadavallur*) என்பது இந்தியாவின், கேரளத்தின், திருச்சூர் மாவட்டத்தின் வடக்கே உள்ள ஒரு சிற்றூர் ஆகும். இந்த சிற்றூரானது திருச்சூர் மற்றும் மலப்புறம் மாவட்டங்களின் எல்லையாகும். மேலும் இது பாலக்காடு மாவட்டத்திற்கும் மிக அருகில் உள்ளது. இது திருச்சூருக்கு 35 கி.மீ வட மேற்கிலும், குன்னங்குளத்திலிருந்து 10 கி.மீ. தொலைவிலும், சங்கரங்குளத்திலிருந்து தெற்கில் 5 கி.மீ. தொலைவிலும், சல்லிசரியில் இருந்து 4 கி.மீ. தென் மேற்கிலும், பட்டம்பியில் இருந்து 14 கி.மீ. தென் மேற்கிலும் உள்ளது .  
இங்கு இராமருக்கு கட்டபட்ட ஒரு பழங்கால கோயில் உள்ளது. நம்பூதிரி பாரம்பரியத்தில் ஒரு முக்கியமான நிகழ்வான அன்யோனியம் என்ற வருடாந்திர வேதப் போட்டி இந்த கோயிலில் நடக்கிறது.
# கடவல்லூர்

## தொல்லியல்

விஷ்ணு கோயிலின் ஸ்ரீகோயிலின் (கருவறை) வெளிப்புற சுவரில் உள்ள 29 மரத்தாலான சுவர்நிலை அடுக்குப்பேழைகள் மற்றும் அதே சன்னதியில் உள்ள பிற கலைப் படைப்புகள் வரலாற்று முக்கியத்துவம் வாய்ந்தவையாகக் கருதப்படுகின்றன, மேலும் இது இந்திய தொல்லியல் துறையால் பாதுகாக்கப்பட்ட நினைவுச்சின்னமாக அறிவிக்கபட்டுள்ளது.
# சாகாஜி போஸ்லே

**சாகாஜி போஸ்லே** (**Shahaji Bhosale**) (1602 – 1664) கிபி 17-ஆம் நூற்றான்டில் தக்கான சுல்தான்களான அகமதுநகர் சுல்தானகம் மற்றும் பிஜப்பூர் சுல்தானகம் மற்றும் முகலாயப் பேரரசின் தக்காணப் படைத்தலைவராக பணியாற்றியவர். இவர் போன்சலே குலத்தில் பிறந்தவர். இவர் புனே மற்றும் சுபா பகுதிகளுக்கு பரம்பரை ஜாகீர்தாராக இருந்தார். மேலும் அகமதுநகர் சுல்தானகத்தில் படைத்தலைவராக இருந்த தனது தந்தை மாலோஜியின் மறைவிற்குப் பின்னர் சாகாஜி போஸ்லே முகலாயப் பேரரசர் (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்தார்.  
தன் கட்டுப்பாட்டில் இருந்த புனேயை பிஜப்பூர் சுல்தானிடமிருந்து 1638-இல் சாகாஜி போஸ்லே மீட்டெடுத்தார். பின்னர் அதே பிஜப்பூர் சுல்தானகத்தில் படைத்தலைவராக சேர்ந்தார். பிஜப்பூர் சுல்தானியர், விஜயநகரப பேரரசின் படைத்தலைவராக இருந்த மூன்றாம் கெம்பே கவுடாவின் ஆட்சிப் பகுதிகளை போரில் கைப்பற்றிய பின்னர், சாகாஜி போஸ்லே பெங்களூரு பகுதியின் ஜாகீர்தார் உரிமை பெற்றார்.  
கொரில்லாப் போர் முறையில் திறமையானவரான சாகாஜி போஸ்லே பின்னர் பிஜப்பூர் சுல்தானகத்தின் தலைமைப் படைத்தலைவர் ஆனார்.
# சாகாஜி போஸ்லே

## இறுதி நாட்கள்

சாகாஜி போஸ்லேவின் மகன் சிவாஜி புனே பகுதிகளில் உள்ள மலைக்கோட்டைகளை கைப்பற்றி, பிஜப்பூர் சுல்தானகத்தின் கீழ் புனே ஜாகீர்தாராக இருந்தார்.இருப்பினும் சிவாஜி மேல் அவநம்பிக்கை கொண்டிருந்த பிஜப்பூர் சுல்தான், சிவாஜியிடமிருந்தும், அவரது நடவடிக்கைகளிடமிருந்து விலகியிருக்க, சாகாஜி போஸ்லேவுக்கு பிஜப்பூர் சுல்தான் அறிவுரை கூறினார். 1659-இல் பிஜப்பூர் சுலதான், 12,000 படைவீரர்கள் தலைமையில் அப்சல் கானை சிவாஜியை பிடிக்கச் சென்றார். இந்தப் போரில் அப்சல் கான் சிவாஜியால் கொல்லப்பட்டார். . 1959-62 ஆண்டுகளில் சாகாஜி போஸ்லே, சிவாஜிக்கும், பிஜப்பூர் சுல்தானுக்கும் இடையே நட்புறவு வேண்டி பல முறை புனேவிற்கு பயணம் மேற்கொண்டார். இறுதியாக 1664-இல் கனககிரி போரில் சாகாஜி போஸ்லே அப்சல் கானால் கொல்லப்பட்டார்.
# சாகாஜி போஸ்லே

## குடும்பம்

சாகாஜி போஸ்லே-ஜிஜாபாய் தம்பதியருக்கு பிறந்த மூத்த மகன் சம்பாஜி சாகாஜி போஸ்லே, இளைய மகன் சிவாஜி ஆவர். பின்னர் சிவாஜி தக்கானத்தில் மராத்திய பேரரசை நிறுவினார். இவரது இரண்டாம் மனைவி துக்காபாய்க்கு பிறந்த மகன் வெங்கோஜி 1674-இல் தமிழ்நாட்டில் தஞ்சை மராத்திய அரசை (1674–1855) நிறுவினார்.
# கண்டனிச்சேரி

**கண்டனிச்சேரி** (*Kandanissery*) என்பது இந்திய மாநிலமான கேரளத்தில் உள்ள ஒரு சிறிய கிராமமாகும்.  
பிரபலமான இந்து புனித யாத்திரை மையமான 'குருவாயூர்' கண்டனிசேரிக்கு மிக அருகில் உள்ளது.  
'கண்டனிசேரி' என்ற சொல்லிற்கான காரணம் தெரியவில்லை.
# கண்டனிச்சேரி

## வரலாறு

கி. மு. 1000 இல் இந்த பகுதியில் மனித குடியேற்றம் தொடங்கியது. மிகவும் வளமான மண்ணும், நீர் வளமும் இங்கு மனித குடியேற்றத்தை ஈர்த்தது. நெல் மற்றும் தென்னை இப்பகுதியின் முக்கிய பயிர்களாக இருந்தன.
சமண மற்றும் பிராமண குடியேற்றத்தின் எச்சங்களை இங்கே காணலாம். 'முனிமாடா ' என்று அழைக்கப்படும் சிறிய குகைகள் இன்னும் அப்படியே உள்ளன, குடக்கல்லு என்னும் பழைய ஈமக்குழி கண்டனிச்சேரியின் எல்லையில் உள்ளது. சில பழைய கோவில்கள் பிராமண குடியேற்றத்திற்கு தெளிவான சான்றுகளாக உள்ளன. கடந்த காலங்களில், பிராமணர்களின் சிறிய குழு அரசியல் ஆற்றலாலும், பணத்தாலும் ஈழவர்கள் மீது ஆதிக்கம் செலுத்தின. சில அறியப்படாத காரணங்களால் ஈழவர் சமூகத்தில் ஒரு வகை புரட்சி தொடங்கியது, அது பிராமண குடியேற்றத்தின் நசுக்கலுக்கு வழிவகுத்தது. இது பிராமணர்களுக்கு உண்மையில் ஒரு பின்னடைவு, அவர்கள் தங்கள் நிலத்தில் அகதிகளாயினர். அவர்கள் தங்களின் சில சொத்துக்களையும் தெய்வத்தையும் ஒரு நாயர் குடும்பத்திடம் ஒப்படைக்கின்றனர். இதனால் 40% நிலத்தின் உரிமை நாயர் குடும்பத்தின் கைகளுக்குச் சென்றது. அந்த நேரத்தில் சில ஈழவர் குடும்பங்கள் பெரும் நிலப்பரப்பைக் கொண்டதாக இருந்தன. சிரலயம் மன்னர் குடும்பத்துக்கும், சூண்டகத்து ஒத்தலூர் மனாவுக்கும் வாடகை கொடுத்து வேறு சில குடும்பங்கள் நிலத்தை வைத்திருக்கின்றன. பிராமணரின் பின்வாங்கலுக்குப் பிறகு சில ஈழவர் குடும்பங்கள் ஏழை விவசாயிகளை சுரண்டின. இந்திய சுதந்திரத்திற்குப் பிறகு, கேரளத்தில் கம்யூனிஸ்ட் அரசாங்கத்தால் செய்யபட்ட 'நில சீர்திருத்தம்' மசோதா மூலம் ஈ. எம். எஸ் நம்பூதிரிபாட் தலைமையில் இது ஒரு முடிவுக்குவந்தது.
# மிதுபென் பெட்டிட்

. அவருக்குப் பின்னால் அவரது இரண்டாவது மகன் மணிலால் காந்தியும் மிதுபென் பெட்டிட்டும் உள்ளனர். ]]
ஆகியோர் .(1930) ]]
**மிதுபென் ஆர்முச்ஜி பெட்டிட்** (Mithuben Hormusji Petit) (11 ஏப்ரல் 1892 &ndash; 16 சூலை 1973) மகாத்மா காந்தியின் தண்டி உப்பு சத்தியாகிரகத்தில் பங்கேற்ற இந்திய விடுதலை இயக்கத்தின் முன்னோடி ஆர்வலர்களில் ஒருவர் .
# மிதுபென் பெட்டிட்

## வாழ்க்கை

1892 ஏப்ரல் 11 அன்று மும்பையில் ஒரு வசதியான பார்சி குடும்பத்தில் பிறந்தார். இவரது தந்தை சர் தீன்சா மானெக்ஜி பெட்டிட் ஆவார். அவர் நன்கு அறியப்பட்ட தொழிலதிபர் மற்றும் பரோனெட் ஆவார்.
# மிதுபென் பெட்டிட்

## வாழ்க்கை

### இந்திய சுதந்திர இயக்கம்

இளம் பெட்டிட் காந்தியைப் பின்பற்றுபவராகவும், இராட்டிரிய மகளிர் சபையின் செயலாளராக இருந்த இவரது தாய்வழி அத்தை மூலம் ஈர்க்கப்பட்டார். உப்புச் சத்தியாகிரகத்தில் கஸ்தூரிபாய் காந்தி சரோஜினி நாயுடு ஆகியோருடன் இவர் ஒரு முக்கிய பங்கைக் கொண்டிருந்தார், கஸ்தூரிபாய் காந்தி சபர்மதியில் அணிவகுப்பைத் தொடங்கினார். சரோஜினி நாயுடு 1930 ஏப்ரல் 6 ஆம் தேதி தண்டியில் முதல் முறையாக உப்பெடுத்தார். இவர் மகாத்மா காந்தியின் பின்னால் நின்றார். இவர் ஏப்ரல் 9, 1930 அன்று பீம்ராட்டில உப்பெடுத்தலை மீண்டும் செய்தபோது. இந்த அணிவகுப்பு இந்திய சுதந்திர இயக்கத்தின் மிக முக்கியமான நிகழ்வாக இருந்தது. பெண்கள் பின்னால் இருந்த காலத்தில் (இந்தியாவில் ஆணாதிக்க கலாச்சாரம் காரணமாக) அணிவகுப்பில் முக்கியப் பங்கு வகித்த மூன்று பெண்களிலஇவரும் ஒருவர். மேலும், உப்பு மீதான வரிக்கு எதிரான ஒத்துழையாமையையும் மேற்கொண்டார். இவர் சர்தார் படேலின் வழிகாட்டுதலின் கீழ் இவர் 1928 ஆம் ஆண்டு பர்தோலி சத்தியாக்கிரகத்தில் பங்கேற்றார். இது பிரித்தானிய இராச்சியத்திற்கு எதிரான வரி விலக்கு பிரச்சாரமாகும். இவர் இந்தியாவில் மது எதிர்ப்பு இயக்கத்தில் முக்கியப் பங்கு வகித்தார். மேலும், மகாத்மா காந்தியுடன் நேரத்தை செலவிட்டார். குசராத்தில் அட்டவணை பழங்குடியினரிடையே மதுபான பிரச்சினையை விளக்கினார்.
# மிதுபென் பெட்டிட்

## வாழ்க்கை

### சமூகப் பணி

இவர் மரோலியில் கஸ்தூரிபாய் வனசாலை என்ற ஒரு ஆசிரமத்தை அமைத்தார். இது ஆதிவாசிகள், தலித்துகள் குடும்பங்களைச் சேர்ந்த வறிய குழந்தைகளுக்கு மீன்பிடிக்கும் வலை நூற்பு, அட்டை, நெசவு, பால் பண்ணை, தோல் வேலை, தையல் துறையில் சான்றிதழ் பாடநெறி ஆகியவற்றைக் கற்பித்தது. மனநலம் பாதிக்கப்பட்ட நோயாளிகளுக்கு சிகிச்சையளிப்பதற்காக அதே பெயரில் ஒரு மருத்துவமனையையும் இவர் திறந்தார்.  
இவர் 1973 சூலை 16 இல் இறந்தார்.
# குடைக்கல் பரம்பு

**குடக்கல்லு பரம்பு** (*Kudakkallu Parambu*) என்பது கேரளத்தின், திருசூர் மாவட்டத்தின் ,செர்மனாங்காட்டில் அமைந்துள்ள ஒரு தொல்பழங்கால பெருங்கற்கால ஈமக்குழியாகும். இந்த தளத்தில் ஒரு சிறிய பகுதியில் 69 பெருங்கற்கால நினைவுச்சின்னங்கள் உள்ளன. இந்த பகுதியில் பல்வேறு வகையான ஈமச் சின்னங்களான தொப்பிகல், குடைக்கல், கல் வட்டங்கள் போன்றவை உள்ளன. இந்த நினைவுச்சின்னங்கள் கிமு 2000 ஆம் ஆண்டைச் சேர்ந்தவையாக இந்திய தொல்லியல் ஆய்வு மையம் கூறுகிறது. இந்திய தொல்லியல் ஆய்வு மையம் இவற்றை பாதுகாக்கப்பட்ட நினைவுச்சின்னங்களாக அறிவித்துள்ளது.
# 1465

**1465** (**MCDLXV**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு சாதாரண ஆண்டாகும்.
# 1465

## நிகழ்வுகள்

- சனவரி 24 &ndash; கிலியா நகரம் மல்தோவியாவின் இசுடீவன் பேரரசரால் கைப்பற்றப்பட்டது.
- சனவரி 30 &ndash; சுவீடனின் எட்டாம் சார்லசு மன்னர் பதவியில் இருந்து அகற்றப்பட்டார். ஆயர் கெடில் வாசா என்பவர் ஆட்சிப் பொறுப்பை ஏற்றார்.
- சூலை 24 &ndash; யோர்க் படைகளால் இங்கிலாந்தின் முன்னாள் மன்னர் ஆறாம் என்றி கைது செய்யப்பட்டு, இலண்டன் கோபுரத்தில் சிறை வைக்கப்பட்டார். அரசி மார்கரெட், இளவரசர் எட்வர்ட் பிரான்சுக்குத் தப்பி ஓடினர்.
- மொரோக்கோ கிளர்ச்சியை அடுத்து, மரானிது ஆட்சியாளர்கள் வெளியேறினர். பெருந்தொகையான யூதர்கள் கொல்லப்பட்டனர்.
- மத்திய, தெற்கு மிங் சீனாவில் பெரும் வெள்ளப்பெருக்கு ஏற்பட்டதை அடுத்து, அங்கு நூற்றுக்கணக்கான புதிய பாலங்கள் கட்டப்பட்டன.
- விஜயநகரப் பேரரசர் மல்லிகார்ஜுன ராயன் பதவியில் இருந்து அகற்ரப்பட்டான். இரண்டாம் விருபக்ஷ ராயன் ஆட்சியைக் கைப்பற்றினான்.
# 1465

## பிறப்புகள்

- பெப்ரவரி 6 &ndash; சிப்பியோன் டெல் பெரோ, இத்தாலியக் கணிதவியலாளர் (இ. 1526)
- லோபெஸ் டி செக்குயிரா, 15-ஆம் நூற்றாண்டில் வாழ்ந்த ஒரு மாலுமி. போர்த்துகேய இந்தியாவின் கவர்னராகச் சேவை செய்தவர். (இ. 1530)
# தோவரிமலை எழுத்துப்பறை

**தோவரிமலா எழுத்துபாரா** (*Thovarimala Ezhuthupara*) என்பது இந்தியாவின், கேரளத்தின், வயநாடு மாவட்டத்தில் தொலைதூரத்தில் அமைந்துள்ள ஒரு பாறைக் குகை ஆகும். தேவரிமலையில் கிமு 1000 காலத்தில் இருந்து, அதற்கு முந்தைய காலத்தைய கல் செதுக்கு ஓவியங்களானது சுமார் 500 மீட்டர் உயரத்தில் கண்டுபிடிக்கப்பட்டன. இங்கு உள்ள இயற்கையான குகைகச் சுவர்களில் கற்கால பாறைச் செதுக்கல்களை காணலாம். தோவரிமலையில் உள்ள அரிய வரலாற்று புதையல், பழங்காலத்திலிருந்தே வயநாடு பகுதியில் மனித வாழ்விடங்கள் இருந்தற்கான ஆய்வில் ஒளியை பாய்ச்சுகின்றன. என்றாலும் இது இன்னும் தொல்லியல் துறை போன்ற நிறுவனங்களின் பாதுகாப்பை பெறவில்லை. இதற்கு ஐந்து கிலோமீட்டர் தொலைவில் உள்ள எடக்கல் குகைகள் தொல்லியல் துறையின் பாதுகாப்பைப் பெற்றுள்ளது. குகையின் மேல் பக்கத்தில் காணப்படும் இந்த சிற்பங்களில் சில வடிவங்களை அடையாளம் காண இயலுகிறது, ஒரு அம்பு மற்றும் ஒரு செதுக்குதலில் பெண் பிறப்புறுப்பு உறுப்பை ஒத்த உருவம் உள்ளது. சமீபத்தில் இந்த குகையில் மேலும் எழுத்துக்கள் எழுதப்பட்டுள்ளன. எழுத்துப்பாரா என்ற சொல்லுக்கு "கல்லில் எழுதப்பட்டவை" என்று பொருள்.
# தோவரிமலை எழுத்துப்பறை

## போக்குவரத்து

இந்த கிராமத்துக்கு சுல்தான் பத்தேரியிலிருந்து செல்லலாம். பெரிய மலைச் சாலை மனந்தவாடியை கண்ணூர் மற்றும் தலசேரியுடன் இணைக்கிறது. தாமரஸ்ஸரி மலைப்பாதை கோழிக்கோட்டை கல்பெட்டாவுடன் இணைக்கிறது. குட்டியாடி மலைப்பாதை வட்டகரத்தை கல்பேட்டா மற்றும் மனந்தவாடியுடன் இணைக்கிறது. பால்ச்சுரம் மலைப்பாதை கண்ணூர் மற்றும் இரிட்டியை மனந்தவாடியுடன் இணைக்கிறது. நிலம்பூரிலிருந்து உதகை செல்லும் சாலையும் வயநாட்டுடன் மேப்பாடி கிராமம் வழியாக இணைக்கப்பட்டுள்ளது.  
அருகிலுள்ள தொடருந்து நிலையம் மைசூரில் உள்ளது மற்றும் அருகிலுள்ள வானூர்தி நிலையங்கள் கோழிக்கோடு பன்னாட்டு வானூர்தி நிலையம் -120 &nbsp; கி.மீ, பெங்களூரு சர்வதேச விமான நிலையம் -290 &nbsp; கி.மீ, மற்றும் கண்ணூர் பன்னாட்டு வானூர்தி நிலையம், 58 &nbsp; கி.மீ. ஆகும்
# அழிக்கல் கடற்கரை

**அழிக்கல் கடற்கரை** (*Azheekal Beach*) என்பது தென்னிந்தியாவின் கேரளத்தின் கொல்லம் பெருநகரப் பகுதியின் கருநாகப்பள்ளி தாலுகாவில், அரபிக் கடலின் கரையோரத்தில் உள்ள கடற்கரையாகும். இந்த கடற்கரையானது மலையாள சொல்லான *ஆழி என்பதிலிருந்து* இந்த பெயரைப் பெற்றது. இதன் பொருள் உப்பங்கழி மற்றும் கடலின் சங்கமம் என்பதாகும்.
# அழிக்கல் கடற்கரை

## அமைவிடம்

கேரளத்தின் கொல்லம் மாவட்டத்தில் அலப்பாட் தீபகற்பத்தின் நிலப்பரப்பின் வடக்கு முனையில் அழிக்கல் கடற்கரை அமைந்துள்ளது.  
இது கயம்குளத்திலிருந்து 12 கி.மீ. (7.45 மைல்) தொலைவிலும், கருநாகப்பள்ளியில் இருந்து 14 கி.மீ. (8.69 மைல்) தொலைவிலும் உள்ளது. அழிக்கல்-அயிரம்தெங்கு பாலம், பானிக்கர் கடவு பாலம் அல்லது கல்லம் மூட்டில் கடவு பாலம் வழியாக இங்கு வந்து சேரலாம்.  
அழிக்கல் மீன்பிடி துறைமுகம் கடற்கரைக்கு அருகில் அமைந்துள்ளது.  
இது 2004 இந்தியப் பெருங்கடல் நிலநடுக்கம் மற்றும் ஆழிப்பேரலையால் பாதிக்கப்பட்டது.
# கற்சல்லடைத் தட்டு

**கற்சல்லடைத் தட்டு** (**madreporite** ) என்பது நட்சத்திர மீனில் காணப்படும் கால்வாய் மண்டலத்தின் பகுதியாகும். இது வாய் எதிர்பரப்பில் வட்டவடிவமான தட்டுபோன்று காணப்படும். குற்றிலைப் பரப்படுக்குச் செல்களால் மூடப்பட்டுக் காணப்படும். சல்லடையில் காணப்படுவதுபோல பல புழைகள் காணப்படும். இவற்றிலிருந்து தொடரும் புழைக்கால்வாய்கள் காணப்படும். இப்புழைக் கால்கள் கற்சல்லடையின் கீழ்ப்பகுதியில் அமைந்துள்ள சிறு பைபோன்ற பிதுக்கப் பையில் (ஆம்புலா) திறக்கின்றன.
# மெய்யாண்டப்பட்டி

**மெய்யாண்டப்பட்டி** (Meyyandapatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இந்த ஊரானது கட்டேரி ஊராட்சிக்கு உட்பட்டது.
# மெய்யாண்டப்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 60 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 99 வீடுகள் உள்ளன. கிராமத்தின் மொத்த மக்கள் தொகையானது 358 ஆகும். இதில் ஆண்கள் எண்ணிக்கை 183, பெண்களின் எண்ணிக்கை 175 என உள்ளது. மக்களின் கல்வியறிவு விகிதமானது 58.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# முனக்கல் கடற்கரை

**முனக்கல் கடற்கரை** (*Munakkal Beach*) என்பது கேரள மாநிலத்தின், திருச்சூர் மாவட்டத்தின் திருச்சூர் அழிக்கோடில் உள்ள ஒரு கடற்கரை. இது திருச்சூர் மாவட்டத்தின் மிகப்பெரிய கடற்கரையாகும். இது அரபிக் கடலின் கரையோரத்தில் அமைந்துள்ளது. இந்த கடற்கரை கொடுங்ஙல்லூர் நகரத்திலிருந்து 7 கிலோமீட்டர் தொலைவில் அமைந்துள்ளது.
# முனக்கல் கடற்கரை

## வசதிகள்

துறைமுக பொறியியல் துறையால் ஆழிப்பேரலை மறுவாழ்வு திட்டத்தின் கீழ் இந்த கடற்கரை உருவாக்கப்பட்டது. 400 மீட்டர் திறந்தவெளி அரங்கம், 1300 மீட்டர் நடைபாதை, கழிப்பறைகள், உணவகங்கள், குழந்தைகளுக்கான ஸ்கேட்போர்டிங் தளம், மழையின்போது நிற்குமிடம் ஆகியவை கடற்கரையில் செய்யபட்டுள்ள முக்கிய வசதிகளாகும். கேரள வனத்துறையால் அமைக்கப்பட்ட ஒரு சவுக்கு மரக்காடு மற்றொரு கூடுதல் அம்சமாகும்.
# 5+3+3+4

**5 + 3 + 3 + 4** (அல்லது **5 + 3 + 3 + 2 + 2** அல்லது **3 + 2 + 3 + 3 + 2 + 2** ) என்பது தேசிய கல்வி கொள்கை 2020 இன் கீழ் உருவாகவுள்ள இந்தியாவின் புதிய பள்ளிக் கல்வி முறையினைக் குறிக்கிறது. பழைய முறை 10 + 2 என இருந்தது . 5 + 3 + 3 + 4 இதில் உள்ள 5 என்பது மாணவர்கள் அடிப்படை கல்வி கற்கும் ஆண்டுகளைக் குறிக்கிறது, இதில் *அங்கன்வாடி*, முன்பள்ளி அல்லது *குழந்தைகள்* *காப்பகத்தினைக்* குறிக்கிறது . இதைத் தொடர்ந்து 3 முதல் 5 ஆம் வகுப்பு வரை 3 ஆண்டுகள் ஆயத்த கற்றல். இதைத் தொடர்ந்து 3ஆண்டுகல் அடங்கிய நடுநிலைக் கல்வி மற்றும் இறுதியாக 4 ஆண்டுகள் அடங்கிய இடைநிலைக் கல்வி (12 அல்லது 18 வயது வரை இருக்கும்).
# 5+3+3+4

## செயல்படுத்தல்

புதிய கற்றல் முறை பின்வருமாறு செயல்படுத்தப்படும்:  
- அடிப்படை நிலை: இது மேலும் இரண்டு பகுதிகளாகப் பிரிக்கப்பட்டுள்ளது: 3 ஆண்டு பாலர் கல்வி அல்லது *அங்கன்வாடி*, அதைத் தொடர்ந்து மாணவர்கள் ஆரம்ப பள்ளியில் 1 மற்றும் 2 வகுப்பு கல்வியினை கற்பர். இது 3-8 வயதுடைய குழந்தைகளை உள்ளடக்கும். செயல்முறைக் கல்விக்கு அதிக முக்கியத்துவம் கொடுத்ததாக இந்த கல்வி முறை இருக்கும்.
- **தயாரிப்பு நிலை:** 3 முதல் 5 வகுப்புகளைக் கொண்ட நிலை, இது 8-11 வயதுடையவர்களை உள்ளடக்கும். இது படிப்படியாக பேசுவது, வாசித்தல், எழுதுதல், உடற்கல்வி, மொழிகள், கலை, அறிவியல் மற்றும் கணிதம் போன்ற பாடங்களைக் கொண்டிருக்கும்.
- **நடுத்தர நிலை**: 6 முதல் 8 வகுப்புகளைக் கொண்ட நிலை, 11-14 வயதுக்குட்பட்ட குழந்தைகளை உள்ளடக்கியது. இது கணிதம், அறிவியல், சமூக அறிவியல், கலை மற்றும் மனிதநேயம் ஆகிய பாடங்கள் இருக்கும்.
- **இரண்டாம் நிலை:** 14 முதல் 18 வயது வரையிலான வகுப்புகளைக் கொண்ட நிலை இது, 9 முதல் 12 வயது வரையிலான மாணவர்கள் இதில் இருப்பர் . இது மீண்டும் இரண்டு பகுதிகளாகப் பிரிக்கப்பட்டுள்ளது: 9 மற்றும் 10 வகுப்புகள் முதல் பிரிவாகவும், 11 மற்றும் 12 வகுப்புகள் இரண்டாம் பிரிவாகவும் உள்ளது. இந்த 4 ஆண்டுகள் உய்யச் சிந்தனை மறும் ஆழ்ந்து கற்றல் ஆகியவற்றை ஊக்கும் விதமாகவும் பலதரப்பட்ட கற்றலை ஊக்குவிப்பதனையும் நோக்கமாகக் கொண்டுள்ளது. பல வகையான பாடங்கள் வழங்கப்படும்.
# ஓபகா

***ஓபகா*** (***Oophaga)*** என்பது ஒன்பது சிற்றினங்களை உள்ளடக்கிய நச்சு அம்புத் தவளைகளின் பேரினமாகும். இவற்றில் பல முன்பு *டென்ட்ரோபேட்ஸ்* பேரினத்தில் வைக்கப்பட்டன. இந்த தவளைகள் மத்திய மற்றும் தென் அமெரிக்காவில் நிக்கராகுவாவிலிருந்து கொலம்பியா எல் சோகோ வழியாக வடக்கு ஈக்வடார் வரை ( க்கும் குறைவான உயரத்தில்) பரவிக்காணப்படுகின்றன. இவற்றில் சில மரங்களிலும், சில இனங்கள் நிலப்பரப்பிலும் வாழ்கின்றன. இந்த தவளைகளில் காணப்படும் பொதுவான பண்பு என்னவெனில் இதனுடைய இளம் உயிரிகள், தலைப்பிரட்டைகள் முட்டைகளை உணவாக உண்ணக் கூடியவையாக உள்ளன.
# ஓபகா

## பெயர்க்காரணம்

*இத்தவளைப் பேரினத்தின் பெயரில் உள்ள ஓபாகா என்பது*, கிரேக்க மொழியில் "முட்டை உண்பவர்" (Oon, **), என்பது தலைப்பிரட்டையின் செயலைக் குறிப்பதாக உள்ளது.
# ஓபகா

## இனப்பெருக்கம்

டென்ட்ரோபாடி தவளைகள் அனைத்தும் பெற்றோர் பேணல் வழக்கத்தினைக் கொண்டுள்ளன. இப்பழக்கமானது *ஓபகாவில்* வழக்கத்திற்கு மாறாக முன்னேறிக் காணப்படுகிறது. தலைப்பிரட்டைகளுக்குப் பெண் தவளைகள் உணவாகக் கருவுறா முட்டைகளை பிரத்தியேகமாக வழங்குகின்றன.
# ஓபகா

## சிற்றினங்கள்

ஓபாக பேரினத்தின் கீழ் ஒன்பது சிற்றினங்கள் உள்ளன
| *ஓபகா ஆர்போரியா* <small>(மியர்ஸ், டேலி மற்றும் மார்டினெஸ், 1984)</small> | போல்கடோட் விஷ தவளை | பனாமா |
| --- | --- | --- |
| *ஓபகா கிரானுலிஃபெரா* <small>(டெய்லர், 1958)</small> | சிறுமணி விஷ தவளை | கோஸ்டாரிகா மற்றும் பனாமா |
| *ஓபகா ஹிஸ்ட்ரியோனிகா* <small>(பெர்த்தோல்ட், 1845)</small> | ஹார்லெக்வின் விஷ தவளை | மேற்கு கொலம்பியாவின் எல் சோகே பகுதி |
| *ஓபகா லெஹ்மானி* <small>(மியர்ஸ் அண்ட் டேலி, 1976)</small> | லெஹ்மானின் விஷ தவளை | மேற்கு கொலம்பியா |
| *ஓபகா மறைநூல்* <small>(மியர்ஸ் மற்றும் டேலி, 1976)</small> | லா ப்ரியா விஷ தவளை | கொலம்பியாவின் காகா துறையில் கார்டில்லெரா ஆக்சிடெண்டல் |
| *ஓபகா புமிலியோ* <small>(ஷ்மிட், 1857)</small> | ஸ்ட்ராபெரி விஷம்-டார்ட் தவளை | கிழக்கு மத்திய நிகரகுவா கோஸ்டாரிகா மற்றும் வடமேற்கு பனாமா வழியாக |
| *ஓபகா ஸ்பெசியோசா* <small>(ஷ்மிட், 1857)</small> | அற்புதமான விஷத் தவளை | கோர்டில்லெரா டி தலமங்கா, மேற்கு பனாமா |
| *ஓபகா சில்வாடிகா* <small>(ஃபன்க ous சர், 1956)</small> | டையப்ளிட்டோ விஷ தவளை | தென்மேற்கு கொலம்பியா மற்றும் வடமேற்கு ஈக்வடார். |
| *ஓபகா விசென்டி* <small>(ஜங்ஃபர், வெய்கோல்ட், மற்றும் ஜுராஸ்கே, 1996)</small> | விசென்டேயின் விஷ தவளை | மத்திய பனாமாவின் வெராகுவாஸ் மற்றும் கோக்லே மாகாணங்கள் |
# ஓபகா

## செயற்வாழ்விட வளர்ப்பு

*ஓபகா* செல்லப்பிராணிகளாக வளர்க்கப்பட்டாலும், அவற்றினை செயற்கை வாழ்விடத்தில் இனப்பெருக்கம் செய்யவைப்பதில் பெரும் சிரமம் உள்ளது. ஆனால் *ஓபகா புமிலியோ* சிற்றினம் எளிதாக இனப்பெருக்கம் செய்வது மிகவும் பிரபலமாக உள்ளது.
# புஷ்பக பிராமணர்கள்

**புஷ்பக பிராமணர்** (Pushpaka Brahmin) என்பது அம்பலவாசி சமூகத்தில் கேரளாவின் பல்வேறு இந்து பிராமண சாதிகளின் ஒரு குழுவைக் குறிக்கும் பொதுவான சொல்லாகும். இவர்கள் முதன்மையாக புஷ்பகாக்கள் (அல்லது புஷ்பகா உன்னிகள்) நம்பீசன்கள் என்ற இரண்டு சாதிகளை உள்ளடக்கியுள்ளனர். இவர்கள் இந்து கோவில்களில் பூக்களைக் கொண்டு மாலைகள் தயாரிக்கும் பணியை செய்து வந்தனர். மேலும், இந்து கோவில்களுடன் தொடர்புடைய பாடசாலைகளில் புனித நூல்களையும் சமசுகிருத மொழியையும் கற்பிப்பதற்கான உரிமைகள் இவர்களுக்கு வழங்கப்பட்டன. பிற்காலத்தில் இதேபோன்ற கலாச்சாரத்தையும், கோயில் தொடர்பான வேலைகளையும் கொண்ட தீயாட்டு உன்னிகள், குருக்கள்கள், புப்பள்ளிகள் போன்ற சில சமூகங்களும் புஷ்பக பிராமணர்களாக கருதப்பட்டன.
# புஷ்பக பிராமணர்கள்

## சமூக நலன்

இப்போதெல்லாம், இவர்கள் தங்களின் பாரம்பரிய தொழில்களான பாடசாலைகளில் ஆத்யாபனம் (கற்பித்தல்), மாலக்கெட்டு (மாலையை உருவாக்குதல்), விளக்கெடுப்பு (விளக்கு தாங்குதல்) போன்ற பணிகளைச் செய்யத் தயங்குகிறார்கள். தொழில்களில் வரும் குறைந்த வருமானமே இதற்கு காரணமாகும். சிறீ புஷ்பகாபிரம்ம சேவா சங்கம் என்பது புஷ்பக பிராமண சாதிகளின் நலனுக்காக செயல்படும் ஒரு அமைப்பாகும்..
# ஜோகோ இசுகந்தர்

**ஜோகோ தஜ்ஜோனோ இசுகந்தர்** (**Djoko Tjahjono Iskandar** )(பிறப்பு 1950) இந்தோனேசியாவினைச் சார்ந்த நீர் நில வாழ்வியலாவார். இவர் தென்கிழக்கு ஆசியா மற்றும் ஆஸ்திரேலியாவின் நீரி நில வாழ்வன குறித்து ஆராய்ந்து வருகின்றார். இந்தோனேசியாவின் மேற்கு ஜாவாவில் உள்ள பண்டுங் இன்ஸ்டிடியூட் ஆப் டெக்னாலஜியில் பயோசிஸ்டமடிக்ஸ் மற்றும் சூழலியல் பேராசிரியராக உள்ளார்.  
1978 ஆம் ஆண்டில் போர்னியன் தட்டையான தலை தவளை (*பார்போருலா கலிமண்டனென்சிஸ்*) உள்ளிட்டப் பல தவளைகளை விவரித்துள்ளார். 2014 ஆம் ஆண்டில், நேரடியாகத் தலைப்பிரட்டைகளைக் குட்டியாக ஈனும் ஒரே தவளையான *லிம்னோனெக்டஸ் லார்வாபார்டசினை* முதன்முதலாக விவரித்துள்ளார்*.* *இவர் ஜாவா மற்றும் பாலியின் ஆம்பிபியன் எனும் புத்தகத்தின்* ஆசிரியர் ஆவார். டிஜோகொய்சுகாண்டரசு எனும் வரிகளுடைய தண்ணீர் பாம்பின் பேரினமானது இசுகந்தரை பெருமைப் படுத்தும் விதமாகப் பெயரிடப்பட்டது. மேலும் பல பல்லிகள் மற்றும் தவளை<nowiki/>களுக்கு இவரது பெயர் இடப்பட்டுள்ளது.
# ஜோகோ இசுகந்தர்

## நினைவாக பெயரிடப்பட்ட உயிரிகள்

- *ஜோகோயிஸ்கண்டரஸ் அன்யூலட்டஸ்* (2011)
- *பாலிபிடேட்ஸ் இஸ்கந்தரி* (2011)
- *டிராக்கோ இஸ்கந்தரி* (2007)
- *கெக்கோ இஸ்கந்தரி* (2000)
- *ஃபெஜர்வர்யா இஸ்கந்தரி* (2001)
# ஜோகோ இசுகந்தர்

## விவரிக்கப்பட்ட சிற்றினங்கள்

- *அன்சோனியா* <small>கிளண்டுலோசா இஸ்கந்தர் & மம்புனி, 2004</small>
- *பார்போருலா கலிமண்டனென்சிஸ்* <small>இஸ்கந்தர், 1978</small>
- *கலாமரியா பாங்காயென்சிஸ்* <small>கோச், அரிடா,</small> *மெக்குயர்* <small>, இஸ்கந்தர் & பஹ்மே, 2009</small>
- *சைர்டோடாக்டைலஸ் பாடிக்* <small>இஸ்கந்தர், ராச்மன்சா & உமிலேலா, 2011</small>
- *சைர்டோடாக்டைலஸ் ந ul லு* <small>ஆலிவர், எட்கர், மம்புனி, இஸ்கந்தர் & லில்லி, 2009</small>
- *சைர்டோடாக்டைலஸ் வாலசே* <small>ஹேடன், மற்றும் பலர்., 2008</small>
- *யூட்ரோபிஸ் கிராண்டிஸ்* <small>ஹோவர்ட், கில்லெஸ்பி, ரியான்டோ, இஸ்கந்தர், 2007</small>
- *ஹெமிஃபிலோடாக்டைலஸ் எங்கனோனென்சிஸ்* <small>கிரிஸ்மர், ரியான்டோ, இஸ்கந்தர் & மெகுவேர், 2014</small>
- *ஹைலரானா எஸ்கேடியா* <small>(இங்கர், ஸ்டூவர்ட், & இஸ்கந்தர், 2009)</small>
- *ஹைலரானா மெகலோனேசா* <small>(இங்கர், ஸ்டூவர்ட் & இஸ்கந்தர், 2009)</small>
- *ஹைலரானா பர்வகோலா* <small>(இங்கர், ஸ்டூவர்ட் & இஸ்கந்தர், 2009)</small>
- *ஹைலரானா ரூஃபைப்ஸ்* <small>(இங்கர், ஸ்டூவர்ட் & இஸ்கந்தர், 2009)</small>
- *இன்ஜெரானா ராஜே* <small>இஸ்கந்தர், பிக்போர்ட்,</small> *ஆரிஃபின்* <small>, 2011</small>
- *கலோஃப்ரினஸ் மைனஸ்குலஸ்* <small>இஸ்கந்தர், 1998</small>
- *லிம்னோனெக்டஸ் கதர்சனி* <small>இஸ்கந்தர், போடி & சாங்கோயோ, 1996</small>
- *லிம்னோனெக்டஸ் லார்வாபார்டஸ்* <small>இஸ்கந்தர், எவன்ஸ் & மெகுவேர், 2014</small>
- *லிட்டோரியா மெகலோப்ஸ்* <small>(ரிச்சர்ட்ஸ் & இஸ்கந்தர், 2006)</small>
- *லிட்டோரியா பர்புரோலாட்டா* <small>ஆலிவர், ரிச்சர்ட்ஸ், ஜாஜுராடி & இஸ்கந்தர், 2007</small>
- *லிட்டோரியா வாபோகென்சிஸ்* <small>ரிச்சர்ட்ஸ் & இஸ்கந்தர், 2001</small>
- *ஆக்ஸிடோசிகா டோம்போட்டிகா* <small>இஸ்கந்தர், ஆரிஃபின் & ராச்மன்சா, 2011</small>
- *ஓரியோபிரைன் அட்ரிகுலரிஸ்* <small>குந்தர், ரிச்சர்ட்ஸ் & இஸ்கந்தர், 2001</small>
- *ஓரியோபிரைன் ஃபுரு* <small>குந்தர், ரிச்சர்ட்ஸ், ஜாஜுராடி, மற்றும் இஸ்கந்தர், 2009</small>
- *ஓரியோபிரைன் மினுட்டா* <small>ரிச்சர்ட்ஸ் & இஸ்கந்தர், 2000</small>
- *ஓரியோபிரைன் வபோகா* <small>குந்தர், ரிச்சர்ட்ஸ் & இஸ்கந்தர், 2001</small>
- *ஜெனோஃப்ரைஸ் இணையானது* <small>(இங்கர் & இஸ்கந்தர், 2005)</small>
# ஜெ. பாலசுப்பிரமணியம்

**ஜெ. பாலசுப்பிரமணியம்**, பேராசிரியர், சமூக அறிவியல் ஆய்வாளர். தலித் இதழியல் வரலாறு, தலித் இயக்க வரலாறு, உள்ளூர் வரலாறு போன்ற புலங்களில் தமிழிலும் ஆங்கிலத்திலும் எழுதி வருகிறார். சென்னை வளர்ச்சி ஆராய்ச்சி நிறுவனத்தில் (MIDS) முனைவர் பட்ட ஆய்வை நிறைவு செய்த இவர் மதுரை காமராசர் பல்கலைக்கழகத்தில் இதழியல் துறையில் பணியாற்றி வருகிறார். மதுரை மாவட்ட விழிப்புணர்வு மற்றும் கண்காணிப்புக் குழு உறுப்பினராகவும் செயல்பட்டு வருகிறார்.
# பேர்வேக்சு கவுண்டி, வர்சீனியா

**பேர்வேக்சு கவுண்டி** என்பது வர்சீனியா மாநிலத்தில் உள்ளது. வடக்கு வர்சீனியாவில் உள்ள இதன் எல்லையில் அலெக்சாண்டிரியா நகரமும் ஆர்லிங்டன் கவுண்டியும் உள்ளன. இவை வாசிங்டன் டிசி<nowiki/>யின் புறநகர் பகுதிகளாக உள்ளன. பொதுவாக புறநகர் அமைப்பை கொண்டுள்ள இக்கவுண்டியில் பல நகர்புறங்களும் புறநகரங்களும் உள்ளன.  
2010ஆம் ஆண்டின் மக்கள் தொகை கணக்கீட்டின் படி இதன் மக்கள் தொகை 1,081,726 ஆகும். 2019இல் மக்கள் தொகை 1,147,532 ஆக இருக்கும் என மதிப்பிடப்பட்டது, வர்சீனியாவின் மக்கள் தொகையில் 13% மக்கள் இங்கு வசிக்கின்றனர், மக்கள் தொகை அடிப்படையில் இதுவே வர்சீனியாவின் பெரிய நிர்வாக அலகாகும். அதுபோலவை பெருநகர வாசிங்டனில் இதுவே பெரியதாகும். இக்கவுண்டியின் தலைநகராக பேர்வேக்சு நகரம் விளங்குகிறது, ஆனாலும் பேர்வேக்சு நகரம் இக்கவுண்டியின் பகுதி அல்ல. பேர்வேக்சு நகரம் வர்சீனியா சட்டப்படி தன்னாச்சி பெற்ற தனி நகராகும்.  
சராசரி குடும்ப வருவாய் 100,000 வெள்ளிகள் என்ற இலக்கை அடைந்த முதல் கவுண்டி இதுவாகும். அமெரிக்காவிலேயே அதிக வருவாய் பெரும் கவுண்டிகளில் இது இரண்டாவது இடமடைந்துள்ளது, அருகிலுள்ள லௌவுடன் கவுண்டி முதல் இடம்.  
அமெரிக்காவின் பல உளவு நிறுவனங்கள் இங்கு உள்ளன. நடுவண் ஒற்று முகமை, தேசிய வேவு அலுவலகம், தேசிய பயங்கரவாத முறியடிப்பு மையம், தேசிய ஒற்று அமைப்பின் இயக்குநரின் அலுவலகம் ஆகியவை இங்கு அமைந்துள்ள வகைகளில் முதன்மையானவை. இக்கவுண்டியின் பால்சு சர்ச்சில் ஏழு பார்ச்சூன் 500 நிறுவனங்கள் அமைந்துள்ளன. பால்சு சர்ச்சு தன்னாட்சி நகராட்சி ஆகும்..
# பேர்வேக்சு கவுண்டி, வர்சீனியா

## நில விளக்கப்படம்

அமெரிக்க மக்கள் தொகை கணக்கெடுக்கு அமைப்பின் படி இக் கவுண்டியின் மொத்த பரப்பளவு 406 சதுர மைல்கள் அதில் 309 சதுர மைல்கள் நிலம்.  
இக்கவுண்டியின் வடக்கிலும் தென்கிழக்கிலும் பொட்டாமக் ஆறு எல்லையாக உள்ளது. வடகிழக்கில் வாசிங்டன் எல்லையாக உள்ளது. வடக்கே ஆற்றுக்கு மறுகரையில் மேரிலாந்தின் மாங்குமேரி கவுண்டியும் தென்கிழக்கில் பிரின்சு யோர்ச் கவுண்டியும் சார்லசு கவுண்டியும் உள்ளன. ஆர்லிங்டன் கவுண்டி இதால் சூழப்பட்டுள்ளது. கிழக்கில் அலெக்சாண்டிரியா தன்னாட்சி நகரமும் பால்சு சர்ச் நகரமும் உள்ளன. இதன் மேற்கே லௌடன் கவுண்டியும் தெற்கே பிரின்சு வில்லியம் கவுண்டியும் உள்ளன.  
பெரும்பாலான கவுண்டி மலைச்சரிவுகளிலும் ’டிபிகல்ட் ரன்’ போன்ற ஆழமான ஓடைகளும் உள்ள பள்ளத்தாக்கான அமெரிக்க **பிட்மென்ட்** பகுதியில் அமைந்துள்ளது. பிட்மென்ட் பகுதி என்பது தென்நியூயார்க்கிலிருந்து அலபாமா வரை அமெரிக்க கிழக்கில் அப்பலாச்சியன் மலைத்தொடருக்கு கிழக்கே அமைந்துள்ளது. வர்சீனியா சாலை எண் 28இக்கு மேற்கே பிட்மெண்ட் பகுதி பள்ளத்தாக்கு சமதளமாக லௌடன் கவுண்ட்டியிலுள்ள புல் ரன் மலை வரை உள்ளது. டைசன்சு கார்னர் பகுதியில் இது கடல் மட்டத்திலிருந்து 500 அடி உயரமுடையது.
# பேர்வேக்சு கவுண்டி, வர்சீனியா

## நிலவியல்

கவுண்டியின் நடுவிலுள்ள பிட்மாண்ட் மலை பழங்கால *மேட்மோர்பிக்* பாறைகளால் ஆனது. அப்பலாச்சியன் மலைத்தொடரின் சில பகுதிகள் வேட்மோர்பிக் பாறைகளால் ஆனது ஆகும். மேற்கு பள்ளத்தாக்கு களிப்பாறைகளாலும் மணற்கல்களாலும் ஆனது.இதன் நிலவியல் அப்பலாச்சியன் மலைத்தொடருக்கு அருகிலுள்ள மேரிலாந்து, தென் வர்சீனியா ஒப்பாக உள்ளது.  
11 சதுர மைல் பரப்புக்கு இயற்கையான கல்நார் நிலத்துக்கடியில் உள்ளது. பெரும்பாலான கல்நார் மேட்மோர்பிக் தன்மையுடைய பாறைகள் ஆகும். 1987 லேயே
இந்த ஆபத்து கண்டறியப்பட்டது. இதன் காரணமாக கட்டுமான இடத்தின் காற்றின் தூய்மையை அளவிடவும் பாதிக்கப்பட்ட மண் உள்ள நிலத்தை கட்டுப்படுத்தவும் புதிதாக உருவாகும் கட்டடங்களின் அடியில் மேல் மண்ணில் 6 அங்குலத்துக்கு தூய்மையான மண்ணை இடவேண்டுமெனவும் சட்டமியற்றியது.  
சென்டர்வில் உயர்நிலைப்பள்ளி கட்டும்போது கல்நார் கலந்த மண் கிடைத்தது. அந்த மண் அகற்றப்பட்டு தூய்மையான மண் நிரப்பப்பட்டது. ஒருவகை களிமண் கவுண்டியில் பல்மாநில சாலை எண் 95 கிழக்கு பகுதியில் அதிகம் உள்ளது. குறிப்பாக லீ, மவுண்ட் வெர்னான் மாவட்டங்களில் அதிகமுள்ளது. இந்த வகை களிமண் மண்ணின் தன்மை உறுதியில்லாமல் இருப்பது கட்டுமானத்திற்கு பெரும் சவாலாக உள்ளது.
# பேர்வேக்சு கவுண்டி, வர்சீனியா

## மக்கள் தொகையியல்

| விழுக்காடு | இனக்குழுக்கள் |  |
| --- | --- | --- |
| 62.68% | வெள்ளை அமெரிக்கர்கள் |  |
| 9.17% | ஆப்பரிக்க அமெரிக்கர்கள் அல்லது கருப்பு நிறத்தவர் |  |
| 0.36% | அமெரிக்க தொல் குடியினர் |  |
| 17.53% | ஆசிய அமெரிக்கர்கள் |  |
| 0.07% | பசிபிக் தீவு அமெரிக்கர்கள் |  |
| 4.54% | மற்ற இனத்தவர் |  |
| 3.65% | இரண்டு அல்லது அதற்கு மேற்பட்ட இனங்களை சார்ந்தவர்கள் |  |
| 15.58% | எசுப்பானியாவின் காலனியாதிக்கத்திற்குள் இருந்த அமெரிக்க இனத்தவர் | } |  
2010ஆம் ஆண்டு கணக்கின் படி 1,081,726 மக்களும், 350,714 குடியிருப்புகளும் 250,409 குடும்பங்களும் இக்கவுண்டியில் இருப்பதாக கணக்கிடப்பட்டுள்ளது,. சதுர மைலுக்கு 2,445 மக்கள் வசிக்கின்றனர்.  
2000ஆம் ஆண்டில் 350,714 குடியிருப்புகள் இருந்தன இதில் 36.06% பேர் 18 வயதுக்கு குறைவானவர்கள், 59.40% பேர் இணைந்து வாழும் திருமணமானவர்கள், 8.60% குடியிருப்புகளில் கணவர் இல்லாமல் பெண்கள் மட்டுமே வசிக்கின்றனர், 28.60% பேர் குடும்பங்கள் அல்லாதவர்கள். 21.40% பேர் தனியாக குடியிருப்புகளில் வசிப்பவர்கள், 4.80% அதில் 65 வயதுக்கு மேற்பட்டவர்கள். சராசரியாக ஓர் குடியிருப்பில் உள்ளவர்களின் எண்ணிக்கை 2.74, ஓர் குடும்பத்தில் உள்ளவர்களின் எண்ணிக்கை 3.20.  
கவுண்டியில் உள்ளவர்களின் சராசரி வயது 36 ஆண்டுகள். 100பெண்களுக்கு 98.60 ஆண்கள் இருந்தனர். 2007ஆம் ஆண்டில் குடியிருப்பில் உள்ளவர்களின் ஆண்டு சராசரி வருமானம் 102,460 வெள்ளிகள் என்றும் ஓர் குடும்பத்தின் ஆண்டு சராசரி வருமானம் 120,804 வெள்ளிகள் என்றும் கணிக்கப்பட்டது. ஆண்டுக்கு ஆண்களின் சராசரி வருமானம் 60,503 வெள்ளிகள், பெண்களின் சராசரி வருமானம் 41,802 வெள்ளிகள் ஆகும். கவுண்டியில் உள்ளவர்களில் ஓர் ஆளின் சராசரி வருமானம் 36,888 வெள்ளிகள் ஆகும். கவுண்டியில் உள்ளவர்களில் 4.5% மக்கள் வறுமைக்கோட்டுக்கு கீழ் உள்ளவர்கள். 2008ஆம் ஆண்டு லௌடன் மீண்டும் முதலிடத்தை அடைந்தது பேர்வேக்கசு இரண்டாம் இடத்தைப் பிடித்தது. அந்நிலையே இன்றளவும் தொடர்கிறது.. 2012ஆம் ஆண்டு குடியிருப்பில் உள்ளவர்களின் சராசரி வருமானம் $108,439 ஆக உயர்ந்தது.
# பேர்வேக்சு கவுண்டி, வர்சீனியா

## கல்வி

பேர்வேக்சு கவுண்டி பொதுப் பள்ளிகள் என்ற வாரியத்தின் மூலம் இக்கவுண்டியின் பள்ளிகள் நிருவகிக்கப்படுகின்றன. கவுண்டியின் நிதிநிலையில் 52% இப்பள்ளிகளுக்கு ஒதுக்கப்படுகிறது. மாநில அரசும் நடுவண் அரசும் நிறுவனங்களும் தனி ஆள்கள் கொடுத்த பணமும் இதில் அடக்கம்,2008ஆம் ஆண்டு எல்லா வகை பணமும் சேர்த்து பள்ளிகளுக்கு ஒதுக்கப்பட்ட தொகை 2.2 பில்லியன் வெள்ளிகள்.
2008ஆம் ஆண்டு நிதிநிலை அறிக்கையின் படி ஓர் மாணவருக்கு 13,407 வெள்ளிகள் செலவிடப்பட்டதாக கணிக்கப்பட்டது.  
வர்சீனியா ஆளுநரின் அறிவியலுக்கும் நுட்பத்துக்குமான தாமசு செப்பர்சன் உயர் நிலைப்பள்ளியும் பேர்வேக்சு கவுண்டி பள்ளி வாரியத்தால் நடத்தப்படுகிறது. இப்பள்ளி அமெரிக்காவின் தலை சிறந்த பள்ளிகளில் ஒன்றாக விளங்குகிறது. பேர்வேக்சு கவுண்டி மாணவர்கள் மட்டுமின்றி அருகிலுள்ள லௌடன், ஆர்லிங்டன், பிரின்சு வில்லியம், வேஃக்குயர் கவுண்டி மாணவர்களும் சேர்த்துக்கொள்ளப்படுகிறார்கள்.  
கத்தோலிக துவக்கப்பள்ளிகளும் உயர்நிலைப் பள்ளியும் இக்கவுண்டியில் உள்ளன, ஆனால் அவை ஆர்லிங்டன் மறைமாவட்டத்தின் கீழ் நிருவகிக்கப்படுகின்றன. மெக்லினிலுள்ள ஓக்கிரிசுட் பள்ளி ஆர்லிங்டன் மறைமாவட்டத்தின் கீழ் வராது ஆனால் பேர்வேக்சு கவுண்டியின் ஆறாம் பவுல் உயர்நிலைப் பள்ளி மறைமாவட்டத்தின் கீழ் வரும்  
இச்சார்ச் மேசன் பல்கலைக்கழகம் பேர்வேக்சு நகரத்துக்கு சற்று வெளியே அமைந்துள்ளது. வட வர்சீனியா சமுதாய கல்லூரியின் வளாகங்கள் இக்கவுண்டியின் அன்னடேல், இசுபிரிங்பீல்ட் என்று இரு இடத்திலும் அமைந்துள்ளது. இக்கவுண்டியின் ரெசுட்டன் என்ற இடத்தில் அமைந்துள்ள வட வர்சீனியா சமுதாய கல்லூரியின் மையம் லௌடன் கவுண்டிக்கும் சேவை வழங்குகிறது. வட வர்சீனியா சமுதாய கல்லூரி இக்கவுண்டியின் எல்லையிலுள்ள அலெக்சாண்டிரியா நகரிலும் உள்ளது. பேர்வேக்சு பல்கலைக்கழகம் என்பது இக்கவுண்டியிலுள்ள வியன்னாவை தலைமையிடமாக கொண்டு இயங்குகிறது. வர்சீனியா காமன்வெல்த் கல்லூரியின் மருத்துவப்பிரிவு ஐனோவா பேர்வேக்சு மருத்துவமனையில் தொடங்கப்பட்டு மூன்றாம் நான்காம் ஆண்டு மாணவர்களை பயிற்றுவிக்கிறது.
# பேர்வேக்சு கவுண்டி, வர்சீனியா

## பொருளாதாரம்

இக்கவுண்டியின் பொருளாதாரம் சேவைத்துறையையும் தொழில்நுட்பத்தையும் பெரிதும் சார்ந்துள்ளது. இங்குள்ள பல மக்கள் அரசாங்கத்திடமோ நடுவண் அரசின் ஒப்பந்ததாரர்களிடமோ பணியாற்றுகிறார்கள். இங்குள்ள மக்களில் அதிகமானோர் வேலை செய்வது அரசிடமே. தென் பேர்வேக்சிலுள்ள போர்ட் பெல்வோய்ர் என்னும் இடமே நாட்டிலேயே அதிகளவான நடுவண் அரசு ஊழியர்கள் ஒரே இடத்தில் பணியாற்றும் இடமாகும்.  
இக்கவுண்டியின் பொருளாதாரத்திற்கு ஆதரவாக பேர்வேக்சு கவுண்டி பொருளாதார மேம்பாட்டு கழகம் உள்ளது. பேர்வேக்சு கவுண்டி பொருளாதார மேம்பாட்டு கழகமே மாநில அரசு சாராமல் உள்ளதில் நாட்டிலேயே பெரிய பொருளாதார மேம்பாட்டு கழகமாகும். இக்கவுண்டியில் உள்ள வட வர்சீனியா தொழில்நுட்ப ஆணையம் என்பது உள்ளூர் தொழில்நுட்ப நிறுவனங்களின் வணிக கூட்டமைப்பாகும்.  
இக்கவுண்டியிலுள்ள டைசன்சு கார்னர் வர்சீனியாவிலேயே அதிகளவு (26,600,000 சதுர மீட்டர்)அலுவலக இடங்களை கொண்டுள்ள இடமாகும். டைசன்சு கார்னர் அடிக்கடி போர்ப்சு இதழால் இணையம் உருவான பகுதி என்று குறிப்பிடப்பட்டது. தற்போது பாதுகாப்பு துறை சார்ந்த நிறுவனங்கள் இங்கு அதிகளவில் உள்ளன.  
வாரநாட்களில் வேலைக்கு 100,000 வேலையாட்கள் டைசன்னின் சுற்றுவட்டாரத்திலிருந்து டைசனுக்கு பணிக்கு வருகிறார்கள். வாரநாட்களில் 55,000 நுகர்வோர் டைசனுக்கு வருகின்றனர். ஒப்பீட்டு அளவில் வாரநாட்களில் வாசிங்டன் டி.சி. இக்கு 65,000 நுகர்வோர் வருகின்றனர். டல்லசு பன்னாட்டு வானூர்தி நிலையத்திலிருந்து வாசிங்டன் டி.சிக்கு செல்லும் வெள்ளி நிற மெட்ரோ தடம் டைசன்சு வழியாக செல்கிறது. இத்தடத்தில் நான்கு நிலையங்கள் டைசன்சு கார்னரில் உள்ளது.  
பணியாட்களை பணி செய்யும் இடத்திற்கு அருகே வசிக்க வசதி ஏற்படுத்த நகரமையமாக்கல் திட்டத்தை செயல்படுத்தும் பேர்வேக்சு கவுண்டி, டைசனின் குடியிறுப்புகளை மூன்று மடங்கு அதிகமாக்க திட்டமிட்டுள்ளது. மேலும் மெட்ரோ நிலையங்களின் 0.50 மைல் தொலைவுக்குள்ளயே மிகப்பெரும்பாலான புதிய குடியிறுப்புகளை நிறுவதும் கவுண்டியின் திட்டம்.
# அர்ஃபா கானும் செர்வானி

**அர்ஃபா கானும் செர்வானி** (பிறப்பு 1980 ஆம் ஆண்டு நவம்பர் 1) ஓர் இந்திய பத்திரிகையாளர். 2014 ஆம் ஆண்டு ஆப்கானிய ஜனாதிபதித் தேர்தல் பற்றிய செய்திகளை சேகரித்து வழங்கிய ஒரே இந்திய பத்திரிகையாளர் இவர் தான். இவருக்கு ரெட் இன்க் விருது, இந்தி அகாடமியின் சாகித்ய சம்மன் விருது மற்றும் சிறந்த பெண் ஊடகவியலாளர்களுக்கான சாமேலி தேவி ஜெயின் விருது வழங்கப்பட்டுள்ளது. இவர் *தி பயனியரில்* ஒரு பயிற்சி பத்திரிகையாளராக சேர்ந்தார். பின்னர் இவர் *ஏசியன் ஏஜ்* பின்னர் *சஹாரா டிவி* யிலும் பணியாற்றினார். பிறகு இவர் என்டிடிவியில் முதன்மை நிருபராகவும், செய்தி தொகுப்பாளராகவும் பணி புரிந்தார். இவர் 2017 வரை மாநிலங்களவை டிவியில் பணிபுரிந்தார் தற்போது *தி வயரில்* மூத்த ஆசிரியராக உள்ளார் *.*  
அலிகார் முஸ்லீம் பல்கலைக்கழகத்தில் குடியுரிமை (திருத்தம்) சட்டம் 2019 குறித்து இவர் ஆற்றிய உரையில் இருந்து 42 வினாடி காணொளியை வெட்டி திரித்து இவர் மீது அவதூறுகள் பரப்பட்டது. இதுகுறித்து அர்ஃபா சிபிஜேவில் பேசும்போது, பேஸ்புக், இன்ஸ்டாகிராம் மற்றும் ட்விட்டரில் தனக்கு கொலை மிரட்டல் மற்றும் கற்பழிப்பு அச்சுறுத்தல்கள் வந்ததாக தெரிவித்திருந்தார்.
# அர்ஃபா கானும் செர்வானி

## விருதுகள்

- சிறந்த பெண்கள் ஊடகவியலாளர்களுக்கான சாமேலி தேவி ஜெயின் விருது - 2019
- சாகித்ய சம்மன்
- ரெட் இன்க் விருது